**Izvērtējums par būves izmantošanas pieļaujamību būvdarbu laikā vai pēc būvdarbu pabeigšanas pirms būves nodošanas ekspluatācijā, izmantošanas nosacījumi.**

Ņemot vērā būves raksturu, funkcijas un veicamos darbus, būvdarbu laikā vai pēc būvdarbu pabeigšanas, pirms būves nodošanas ekspluatācijā ir pieļaujama būves izmantošana, ievērojot sekojošus nosacījumus:

1.Satiksmes organizācijai būvdarbu laikā:

Būvdarbu laikā Uzņēmējam jānodrošina satiksmes plūsma, tai skaitā arī smago transporta līdzekļu brīva kustība, atbilstoši MK noteikumu Nr.421 prasībām un jāizstrādā kustības organizēšanas shēmas ar minimāliem ierobežojumiem, nodrošinot kvalitatīvu satiksmes regulēšanu. ***Būvuzņēmējs var individuāli izstrādāt satiksmes organizācijas būvdarbu laikā shēmas.***

Darba vietas aprīkošana ar pagaidu tehniskajiem līdzekļiem jāsaskaņo ar pasūtītāju un valsts akciju sabiedrību ,,Latvijas Valsts ceļi’’.

Visā būvdarbu veikšanas laikā, līdz būves nodošanai ekspluatācijā, jānodrošina nepārtraukta, nepārprotama un droša satiksmes organizācija.

Būvdarbu laikā jānodrošina iespēja piekļūt būvniecības posmam pieguļošajās teritorijās, kā arī jāveic pasākumi, kas nodrošinātu vietējiem iedzīvotājiem pēc iespējas mazākas neērtības.

Visā būvniecības posmā būvuzņēmējam jāatrisina ne tikai ar transportu, bet arī ar gājēju kustību saistītie jautājumi un jāizstrādā shēmas atbilstoši MK noteikumu Nr.421 prasībām.

Satiksmes organizēšana veicama pa brauktuves esošo segumu vai jaunizbūvēto segumu, ievērojot 2. un 3. punktā dotos norādījumus.

2. Brauktuves vai ietves esošā seguma izmantošanai būvdarbu laikā:

Būvuzņēmējam jāizvērtē papildus satiksmes negatīvā ietekme uz esošās brauktuves seguma stāvokli būvniecības laikā un jāveic pasākumi seguma kvalitātes un funkcionēt spējas nodrošināšanai gan pirms, gan pēc būvdarbiem. Nepieciešamības gadījumā jāparedz seguma uzlabošanas, kā arī citi nepieciešamie pasākumi, lai ekspluatācijas laikā netiktu pasliktināts esošā seguma tehniskais stāvoklis (tai skaitā to brauktuvju segumiem, ko paredzēts izmantot kā apbraucamos ceļus).

Būvuzņēmējam jāizvērtē papildus negatīvā ietekme no nelabvēlīgajiem laika apstākļiem. Veicot darbus iepriekšminētajos apstākļos, jāveic pasākumi seguma kvalitātes un funkcionēt spējas nodrošināšanai gan pirms, gan pēc būvdarbiem, nepieļaujot seguma sākotnējā stāvokļa pasliktināšanos (tai skaitā to brauktuvju vai ietvju segumiem, ko paredzēts izmantot kā apbraucamos ceļus).

3. Brauktuves jaunizbūvētā seguma izmantošanai būvdarbu laikā:

Satiksmes organizēšana veicama pa jaunizbūvēto segumu, kuram izbūvētās visas būvprojektā paredzētās konstruktīvās kārtas atbilstoši ,,Ceļu specifikācijas 2015’’ vai ekvivalentas specifikācijas norādījumiem.

Pieļaujama satiksmes organizēšana uz daļēji izbūvēta seguma (nav izbūvētas visas būvprojektā paredzētās konstruktīvās kārtas) ar nosacījumu, ka pirms nākošās seguma konstruktīvās kārtas izbūves zemāk esošā konstruktīvā kārta (kas tika izmantota satiksmes organizēšanai) nav zaudējusi sākotnējo kvalitāti un atbilst ,,Ceļa specifikācijas 2015’’ vai ekvivalentas specifikācijas noteiktajiem kritērijiem. Gadījumos, kad satiksmes intensitātes vai nelabvēlīgo laika apstākļu ietekmē daļēji izbūvētais segums ir zaudējis savas sākotnējās īpašības, būvuzņēmējam bez papildu atlīdzības ir jāveic seguma atjaunošana līdz sākotnējam stāvoklim.

Būvuzņēmējam jāizvērtē iespējamās intensitātes un nelabvēlīgo laika apstākļu ietekme uz jaunizbūvēto vai daļēji izbūvēto segumu un, ņemot vērā iepriekšminētos riskus, ir jāpieņem lēmums par jaunizbūvētā vai daļēji izbūvētā seguma izmantošanu, vai pagaidu apvedceļu veidošanu un izmantošanu būvniecības procesa un satiksmes organizēšanas vajadzībām.

4. Būves izmantošanai būvdarbu laikā:

Visi būvdarbi veicami, nepārtraucot būves pamatfunkciju. Būve ir izmantojama būvdarbu laikā, atbilstoši veicamo darbu raksturam, plānojot un organizējot satiksmi pa esošo segumu, daļēji izbūvēto jauno segumu, izbūvēto jauno segumu vai pagaidu apvedceļiem.

Būvniecības laikā būvdarbus veikt pēc būvprojekta vispārīgajā daļā norādītās secības, to precizējot darbu veikšanas projekta izstrādes laikā.

5. Vispārīgie norādījumi būves izmantošanai būvdarbu laikā:

Visi satiksmes organizācijas un darba vietas tehniskie līdzekļi jāuzstāda ne ātrāk kā vienu dienu pirms darba uzsākšanas un jānoņem tūlīt pēc darba pabeigšanas.

Būvdarbi tiek veikti nepārtraucot satiksmi. Nedrīkst tikt traucēta piekļūšana zemes īpašumiem būvdarbu laikā.

Būvniecības objekta teritorijā novietotās būves un iecirkņi nedrīkst traucēt transporta piekļuvi privātīpašumiem.

Situācijās, kad atsevišķu darbu veikšanas laikā, nav iespējams nodrošināt piekļuvi privātīpašumiem, pirms minēto darbu uzsākšanas plānotās darbības saskaņot ar pasūtītāju un privātīpašumu īpašniekiem, kam būs liegta vai ierobežota piekļuve savam īpašumam.

Nepieciešamības gadījumā var izmantot privātīpašuma teritoriju, pirms tam rakstiski vienojoties ar īpašniekiem par zemes nomas noteikumiem.

Sastādīja: I.Skudra